ਫ਼ਰਹਾ ਨਾਜ਼ (ਅਭਿਨੇਤਰੀ)
ਫ਼ਰਹਾ ਨਾਜ਼, ਜੋ ਆਮ ਤੌਰ ਉੱਪਰ ਫ਼ਰਹਾ ਨਾਂ ਤੋਂ ਮਸ਼ਹੂਰ ਹੈ, 1980ਵਿਆਂ ਅਤੇ 1990ਵਿਆਂ ਦੇ ਸ਼ੁਰੂ ਦੀ ਇੱਕ ਬਾਲੀਵੁੱਡ ਅਦਾਕਾਰਾ ਹੈ। ਇਸ ਦੀਆਂ ਅਹਿਮ ਫ਼ਿਲਮਾਂ ਈਮਾਨਦਾਰ (1987), ਹਮਾਰਾ ਖ਼ਾਨਦਾਨ (1987), ਵੋਹ ਫ਼ਿਰ ਆਏਗੀ (1988), ਨਾਕ਼ਾਬ (1989), ਯਤੀਮ (1989), ਬਾਪ ਨੰਬਰੀ ਬੇਟਾ ਦਸ ਨੰਬਰੀ (1990), ਬੇਗੁਨਾਹ (1991), ਭਾਈ ਹੋ ਤੋ ਐਸਾ (1995) ਅਤੇ ਸੌਤੇਲਾ ਭਾਈ (1996) ਹੈ। ਉਸਨੇ ਆਪਣੇ ਕੈਰੀਅਰ ਦੇ ਸਿਖਰ ਉੱਪਰ ਪਹੁੰਚਣ ਤੇ 1990 ਵਿੱਚ 22 ਸਾਲ ਦੀ ਉਮਰ ਵਿੱਚ ਅਦਾਕਾਰੀ ਤੋਂ ਸੰਨਿਆਸ ਲਈ ਲਿਆ। ਇਸ ਤੋਂ ਬਾਅਦ ਇਸਨੇ ਕੁਝ ਟੈਲੀਵਿਜ਼ਨ ਸੀਰਿਅਲ ਵੀ ਕੀਤੇ। ਇਸਨੇ ਆਪਣੇ ਸਮੇਂ ਦੇ ਤਕਰੀਬਨ ਸਾਰੇ ਵੱਡੇ ਅਦਾਕਾਰਾਂ ਰਾਜੇਸ਼ ਖੰਨਾ, ਰਿਸ਼ੀ ਕਪੂਰ, ਸੰਜੇ ਦੱਤ, ਸੰਨੀ ਦਿਓਲ, ਅਨੀਲ ਕਪੂਰ, ਜੈਕੀ ਸ਼ਰਾਫ, ਮਿਥੁਨ, ਗੋਵਿੰਦਾ, ਆਦਿਤਿਆ ਪੰਚੋਲੀ ਅਤੇ ਆਮਿਰ ਖਾਨ ਨਾਲ ਕੰਮ ਕੀਤਾ।